CELEX: 32013R0707
Language: bg
Date: 2013-07-23 00:00:00
Title: Регламент за изпълнение (ЕС) № 707/2013 на Комисията от 23 юли 2013 година относно класирането на някои стоки в Комбинираната номенклатура

25.7.2013   
            
            
               BG
            
            
               Официален вестник на Европейския съюз
            
            
               L 200/8
            
         РЕГЛАМЕНТ ЗА ИЗПЪЛНЕНИЕ (ЕС) № 707/2013 НА КОМИСИЯТА
   от 23 юли 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 юли 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Заварени тръби от нелегирана стомана с кръгло напречно сечение, с дължина 3 или 6 m, дебелина на стената от 2,6 до 3,6 mm и външен диаметър от 33,7 до 114,2 mm, с жлебове в двата края.
                  Предназначени са да бъдат използвани като тръби в разпръсквателни системи.
                  
                      (1) Вж. изображението.
               
               
                  7306 30 77
               
               
                  Класирането се определя от общи правила 1 и 6 за тълкуване на Комбинираната номенклатура и от описанието на кодове по КН 7306, 7306 30 и 7306 30 77.
                  Предвид своите обективни характеристики и свойства стоката отговаря на условията на позиция 7306. Тази позиция обхваща също така тръби, които се използват например в машините от глава 84 (вж. също обяснителните бележки към Хармонизираната система за позиция 7306).
                  Планираната употреба на тръбите не е присъща на техните обективни характеристики, тъй като те нямат специфична форма, не се състоят от отделни отличими артикули и следователно не могат при представяне да бъдат определени като части от механичен апарат за изхвърляне, разпръскване или пулверизиране на течни или прахообразни материали от позиция 8424. Жлебовете служат единствено за свързване на тръбите. Следователно се изключва класиране като част от механичен апарат от позиция 8424.
                  Ето защо тръбите следва да бъдат класирани по код по КН 7306 30 77 като други заварени тръби от нелегирана стомана.
               
            
         
      
         (1)  Изображението е само за информация.